Document ID: 32007R1274

UREDBA KOMISIJE (ES) št. 1274/2007
z dne 29. oktobra 2007
o spremembi Uredbe (ES) št. 2104/2004 o določitvi podrobnih pravil za izvajanje Uredbe Sveta (ES) št. 639/2004 o upravljanju ribiških flot, registriranih v najbolj oddaljenih regijah Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 11(5) Uredbe,
ob upoštevanju Uredbe Sveta (ES) št. 639/2004 z dne 30. marca 2004 o upravljanju ribiških flot, registriranih v najbolj oddaljenih regijah Skupnosti (2), in zlasti člena 1(2) in člena 4(3) Uredbe,
ob upoštevanju naslednjega:
(1)
Izjava o najbolj oddaljenih regijah, ki sta jo skupaj sprejela Svet in Komisija na zasedanju Sveta za ribištvo 27. julija 2006 (3), poudarja potrebo po ustreznih ukrepih za zagotovitev trajnostnega razvoja ribiškega sektorja v navedenih regijah. Takšni ukrepi bi morali upoštevati posebnosti ribolovnih dejavnosti na zadevnih območjih. Sprejeti bi jih bilo treba na podlagi zaključkov študije, ki sedaj poteka na to temo, ter ocene Znanstvenega, tehničnega in gospodarskega odbora za ribištvo (STECF) o stanju ribolovnih virov v najbolj oddaljenih regijah.
(2)
Po navedeni izjavi sta Francija in Portugalska sprejeli razvojne načrte za Guadeloupe, Martinik, Francosko Gvajano, Reunion in Azore. STECF je na svojem plenarnem zasedanju aprila 2007 sprejel oceno učinka navedenih načrtov o ribolovnih virih.
(3)
Hkrati je Komisija prejela dodatne informacije o predlaganih zakonskih ureditvah glede precejšnjega števila plovil, ki so opravljala ribolovne dejavnosti pred 31. decembrom 2006 in ostala dejavna v najbolj oddaljenih regijah, ne da bi bila vpisana v register ribolovne flote Skupnosti. Takšne zakonske ureditve veljajo kot razširitev razvojnih načrtov.
(4)
Razvojni načrti prispevajo k trajnostnemu razvoju ribiškega sektorja v najbolj oddaljenih regijah. V tem smislu bi bilo treba preveriti referenčne ravni za nekatere flote, registrirane v najbolj oddaljenih regijah. Uredbo Komisije (ES) št. 2104/2004 (4) je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za ribištvo in ribogojstvo -
SPREJELA NASLEDNJO UREDBO:
Člen 1
Priloga k Uredbi (ES) št. 2104/2004 se nadomesti z besedilom v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. oktobra 2007

Labels: 18
19
6